Γοργογύρι Τρικάλων

Το Γοργογύρι είναι ένα χωριό του Νομού Τρικάλων, στα ριζά του βουνού Κόζιακα, σε υψόμετρο 206 μέτρων. Διαρρέεται από τον Κεφαλοπόταμο. Γοργογύρι Τρικάλων στα καταπράσινα ριζά του Κόζιακα, εικόνες από ψηλά με drone, trikalaola.gr, 14 Απριλίου 2020, ανακτήθηκε στις 23 Μαΐου 2020. Σύμφωνα με την απογραφή του 2021, αριθμεί 425 κατοίκους. Κατά τη διοικητική διαίρεση του σχεδίου Καποδίστριας αποτελούσε Δημοτικό Διαμέρισμα του Δήμου Κόζιακα, ενώ με το πρόγραμμα Καλλικράτης είναι Τοπική Κοινότητα του Δήμου Τρικκαίων. Σήμερα αποτελεί κοινότητα του ίδιου δήμου.

 Πληροφορίες 
Ο Δήμος Τρικκαίων έχει αναβιώσει το «Μονοπάτι του Ασκληπιού». Πρόκειται για μία διαδρομή μέσα στη φύση και τα αιωνόβια πλατάνια, κατά μήκος των νερών του ποταμού που ρέουν από την «καρδιά» του Κόζιακα και περνούν μέσα από το χωριό. Γνωστές είναι και οι βάθρες που λειτουργούν ως τόπος αναψυχής. 

Οι ασχολίες των κατοίκων περιλαμβάνουν τη γεωργία, την κτηνοτροφία και τη μελισσοκομία.

Στον οικισμό υπάρχουν νεροτριβές (οι λεγόμενες δριστέλες), στις οποίες γίνεται -παραδοσιακά- η κατεργασία και το  πλύσιμο των μάλλινων ειδών και υφασμάτων (επεξεργασία φλοκάτης).

Στα τοπικά παραδοσιακά προϊόντα περιλαμβάνονται οι διαφόρων ειδών παραδοσιακές πίτες, οι λαγκίτες με τυρί/ζάχαρη, η μπατζίνα καθάρια/μπομπότα, το πασπάλι ή πλαστό, τα τυροκομικά, ο παραδοσιακός τραχανάς, τα κάστανα και το μέλι. Επίσης στο χωριό κατασκευάζονται υφαντά με παραδοσιακά σχέδια.

Κεντρικός ναός του οικισμού είναι το Γενέσιο της Θεοτόκου, που εορτάζει στις 8 Σεπτεμβρίου όπου σερβίρεται από τα καζάνια παραδοσιακό φαγητό (πρόβειο κρέας με κριθαράκι). Στο εξωκλήσι του Αγίου Δημητρίου σερβίρεται παραδοσιακό φαγητό την παραμονή της εορτής.

Στο χωριό τηρείται το έθιμο των Καρκάτζαλων (με τις παραδοσιακές κουδούνες) κάθε Πρωτοχρονιά.Σπύρος Μπακλαβάς, Ξεσήκωσαν οι Καρκάτζαλοι το Γοργογύρι. (φωτ.&video), trikalafocus.gr, 1 Ιανουαρίου 2020, ανακτήθηκε στις 23 Μαΐου 2020.

Αποτελεί έδρα του ποδοσφαιρικού συλλόγου ΠΟ Γοργογυρίου Κόζιακας 1974, που έχει αγωνισθεί στην Δ΄ Εθνική κατηγορία ποδοσφαίρου.

Είναι τόπος καταγωγής του Νίκου Τσιαντάκη, πρώην διεθνή ποδοσφαιριστή, που συμμετείχε με την Εθνική ομάδα στο Μουντιάλ του 1994 στις ΗΠΑ.

 Διοικητική ιστορία 
Η κοινότητα Γοργογυρίου συστάθηκε στις 6 Ιουλίου 1929 με την απόσπαση του οικισμού Γοργογύρι από την κοινότητα Ξυλοπαροίκου και τον ορισμό του ως έδρα της κοινότητας. Λειτούργησε ως την κατάργησή της το 1997 και την προσάρτησή της στο δήμο Κόζιακα. Το 2011 συγχωνεύτηκε στο νέο Δήμο Δήμου Τρικκαίων σύμφωνα με το Σχέδιο Καλλικράτης.

 Κοινοτάρχες και δήμαρχοι 
Διάρκεια θητείαςΚάτοχος  Σημειώσεις+1929-1982Πρόεδροι της Κοινότητας Γοργογυρίου1983-1986Βαγγέλης Καλαμπάκας Αντιστασιακός με τον Άρη Βελουχιώτη.Πέθανε ο σ. Βαγγέλης Καλαμπάκας, αντάρτης του Αρη, rizospastis.gr, έντυπη έκδοση 24 Μαΐου 2016, σελ. 16, ανακτήθηκε στις 23 Μαΐου 2020. Εκλεγείς το 1982 με ποσοστό 41,9%.  1987-1990Δημήτριος ΤσίρκαςΝικητής των εκλογών του 1986 με ποσοστό 36,8%.1991-1998Κωνσταντίνος ΜπλάτσαςΤελευταίος πρόεδρος της κοινότητας ως την κατάργησή της.
Σημερινός πρόεδρος της Κοινότητας (2019-σήμερα) είναι ο Ηλίας Τσιούνης.Αυτοί είναι οι νέοι πρόεδροι στα χωριά του Δήμου Τρικκαίων (ονόματα), trikalavoice.gr, 13 Αυγούστου 2019, ανακτήθηκε στις 23 Μαΐου 2020.

 Δημογραφική εξέλιξη 
Η δημογραφική εξέλιξη του οικισμού κατά τα τελευταία έτη, είναι η εξής:
 Έτος  Πληθυσμός 2001  568 2011  483 2021  425

 Παραπομπές 

Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων